PATVIRTINTA

Akmenės rajono savivaldybės mero

2023 m. gruodžio 27 d. potvarkiu

Nr. M-418

**AKCININKO LŪKESČIŲ RAŠTAS UŽDARAJAI AKCINEI BENDROVEI**

**„AKMENĖS VANDENYS“**

**I SKYRIUS**

**Bendrovė ir jos veikla**

Uždarosios akcinės bendrovės „Akmenės vandenys“ (toliau – Bendrovė) akcijos 100% priklauso Akmenės rajono savivaldybei (toliau – Akcininkui). Bendrovės vykdoma pagrindinė ūkinė veikla – geriamojo vandens gavyba bei tiekimas, nuotekų surinkimas bei valymas ir paviršinių nuotekų tvarkymas. Bendrovė rengia ir išduoda technines sąlygas prijungti prie centralizuotų geriamo vandens tiekimo ir nuotekų tvarkymo sistemų. Bendrovė teikia paslaugas Akmenės rajono savivaldybės gyventojams, įmonėms ir įstaigoms, prisijungusiems prie bendrovės eksploatuojamų centralizuoto geriamojo vandens tiekimo ir buitinių nuotekų surinkimo tinklų. Bendrovė teikia nuotekų išvežimo iš nuotekų kaupimo talpų ir jų išvalymo paslaugą. Bendrovė vykdo išgaunamo ir patiekto vandens kiekio apskaitą ir kokybės kontrolę.

Pagrindinis Bendrovės tikslas – tiekti nuolat gerėjančios ir ekologinius standartus atitinkančios kokybės paslaugas kiek įmanoma labiau prieinamomis vartotojams kainomis. Siekiant šio tikslo, būtina didinti centralizuoto geriamojo vandens tiekimo ir nuotekų tvarkymo paslaugų prieinamumą (visuotinumą) bei efektyvų vandens tiekimo ir nuotekų tvarkymo sistemų funkcionavimą rajone, paslaugos atitikimą sveikatos ir aplinkosaugos reikalavimams.

**II SKYRIUS**

**Finansiniai lūkesčiai**

Bendrovės veikla turi būti pelninga, išskyrus dėl aplinkybių, kurių Vadovas negalėjo kontroliuoti, numatyti ir užkirsti kelią šių aplinkybių atsiradimui. Pirmiausia turi būti siekiama užtikrinti tinkamą turto kokybę ir apyvartinių lėšų pakankamumą, siekiant išlaikyti nenuostolingą veiklą. Bendrovė turi užtikrinti veiklos efektyvumą. Siekti veiklos vystymo ir finansinių rezultatų gerinimo, optimaliai naudoti resursus, efektyviai valdyti turtą siekiant gerinti paslaugų kokybę.

Bendrovei keliami lūkesčiai, kad investicijos būtų vykdomos įvertinus jų ekonominę naudą, kad būtų vykdoma atsakinga išlaidų kontrolė, racionaliai valdomas Bendrovės turtas, siekiant kuo daugiau panaudoti Europos Sąjungos, valstybės fondų lėšų Bendrovės funkcijų vykdymui. Bendrovė turi siekti šių finansinių veiklos efektyvumo rodiklių (žr. 1 lentelė).

*1 lentelė*

**Finansinių lūkesčių rodikliai**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Rodiklis** | **Laikotarpis** | | | |
| 1. | **Bendrasis skolos rodiklis (dar gali būti vadinamas skolos /**  **turto santykiu)** | **2024(n)**  **metai** | **2025(n+1)**  **metai** | **2026(n+2)**  **metai** | **2027(n+3)**  **metai** |
|  | ***Įsipareigojimai / turtas*** | 0,03 | 0,03 | 0,03 | 0,03 |
|  | *KOMENTARAS: koeficientas rodo, kokia dalis skolintų lėšų panaudojama Bendrovės turtui sudaryti. Kuo šis rodiklis didesnis, tuo aukštesnė tikėtina rizika kreditoriams. Bendrasis skolos rodiklis parodo, kokia skolintų lėšų dalis panaudojama formuojant Bendrovės turtą. Jei šio rodiklio reikšmė nedidėja, Bendrovė yra patrauklesnė, nes akcininkai suinteresuoti, kad ji kuo mažiau disponuotų skolintu turtu. Bendrojo skolos rodiklio rekomenduojama reikšmė yra 0,3 – 0,5 (t.y. rodiklis* ***neturėtų viršyti 0,50****).* | | | | |
| 2. | **Pirkėjų įsiskolinimo apyvartumas (dienomis)** | **2024(n)**  **metai** | **2025(n+1)**  **metai** | **2026(n+2)**  **metai** | **2027(n+3)**  **metai** |
|  | ***(Pirkėjų įsiskolinimas \* 365) / pardavimo pajamos*** | 68 | 64 | 64 | 64 |
|  | *KOMENTARAS: pirkėjų įsiskolinimo apyvartumas (dienomis) parodo, kaip ilgai Bendrovė užtrunka surinkdama gautinas lėšas iš pirkėjų. Pirkėjų įsiskolinimo apyvartumo (dienomis) rodiklis naudingas tuo, kad parodo Bendrovės gebėjimą pasirinkti prekybos partnerius, nes jei Bendrovė daug prekių parduos skolon, jai gali pritrūkti apyvartinių lėšų, kas sukeltų veiklos sutrikimų. Normali pirkėjų įsiskolinimo riba yra 1 – 2 mėnesių trukmė (rodiklis turėtų būti mažesnis nei 60 dienų) ir jei ši riba viršijama, įmonei iškyla pavojus didinti savo įsiskolinimus. Skirtinguose veiklos sektoriuose gali būti skirtingos rodiklio reikšmės. Reikia atkreipti dėmesį, kad ne visuomet prastesnis apyvartumo rodiklis reiškia neefektyvų valdymą. Ilgesnio periodo pirkėjų atsikaitymas gali būti nulemtas kelių priežasčių: tokia Bendrovės pardavimų strategija; Bendrovė priklausoma nuo kelių klientų, kurie yra išsiderėję ilgesnį atidėjimą; neefektyvus darbas su klientais surenkant lėšas. Tačiau reikia nepamiršti, kad jei klientai yra nuolatiniai, pernelyg aktyvus darbas su klientais surenkant lėšas paprasčiausiai gali pasibaigti tokių klientų praradimu.* | | | | |
| 3. | ***Skolų tiekėjams apyvartumas (dienomis)*** | **2024(n)**  **metai** | **2025(n+1)**  **metai** | **2026(n+2)**  **metai** | **2027(n+3)**  **metai** |
|  | ***(Skolos tiekėjams \* 365) / pardavimo savikaina*** | 66 | 67 | 67 | 67 |
|  | *KOMENTARAS: skolų tiekėjams apyvartumas (dienomis) rodo, kiek dienų Bendrovė vidutiniškai užtrunka iki atsiskaitymo su savo tiekėjais (t.y. per kiek laiko vidutiniškai Bendrovė atsiskaito su kreditoriais). Kuo rodiklio reikšmė aukštesnė, tuo Bendrovė mažiau patraukli savo tiekėjams (nevertinant kitų faktorių). Žinoma, praktikoje niekas labai neskuba atsiskaityti, nors visi norėtų, kad su jais atsiskaitytų greičiau. (Taip jau yra, kad su pinigais atsisveikinti sunkiau nei juos priimti). Uždelstas atsiskaitymas turi ir neigiamų, ir teigiamų pusių (taupomas apyvartinis kapitalas).* | | | | |

*\* Apyvartumas (dienomis) parodo, kiek dienų vidutiniškai trunka tam tikros turto rūšies atitinkama apytakos stadija*

**III SKYRIUS**

**Nefinansiniai lūkesčiai**

Bendrovės veiklos prioritetai siejami su nuosekliai įgyvendinama misija – užtikrinti patikimas ir kokybiškas geriamojo vandens tiekimo ir nuotekų tvarkymo, paviršinių nuotekų tvarkymo paslaugas klientams patiriant mažiausias sąnaudas ir darant minimalų poveikį aplinkai. Bendrovės vizija – auganti, socialiai atsakinga, pažangos siekianti, moderni ir šiuolaikiška Bendrovė, teikianti aukščiausio lygio paslaugas. Taip pat Bendrovė turi siekti būti tvaria, pažangia, modernia, efektyvia, aiškiomis vertybėmis savo veiklą grindžiančia, solidžiu ir stipriu įvaizdžiu bei patrauklaus darbdavio reputaciją išlaikančia ir darbuotojų gerovę užtikrinančia Bendrove.

Bendrovė privalo vykdyti savo veiklą pagal aukščiausius antikorupcijos ir skaidrumo, valdysenos, etikos ir socialinės atsakomybės standartus, vadovautis gerąja tvaraus ir subalansuoto vystymosi praktika. Bendrovė turi siekti šių nefinansinių veiklos efektyvumo rodiklių (žr. 2 lentelė).

*2 lentelė 1.10/10*

**Nefinansinių lūkesčių rodikliai**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Lūkestis** | | **Tikslas** | **Matavimo rodikliai** | **Matavimo rodikliai** | **Laikotarpis** | | | | |
| **2024 metai** | **2025 metai** | **2026 metai** | **2027 metai** |
| **Plėtros** | Bendrovės plėtros lūkestis susijęs su vandentiekio ir nuotekų surinkimo tinklų plėtra, siekiant didinti gyventojų, gaunančių geriamojo vandens tiekimo ir nuotekų tvarkymo paslaugas centralizuotai, skaičių. Vartotojų skaičiaus augimas sudaro prielaidas efektyviau panaudoti turimą infrastruktūrą bei kitus resursus ir per ekonomikos naudą užtikrina optimalias paslaugų kainas vartotojams. Akmenės rajono gyventojų bei verslo subjektų prijungimas prie centralizuotų vandens ir nuotekų sistemų užtikrina jiems tinkamą tiekiamo vandens kokybę ir visus aplinkosauginius reikalavimus atitinkantį nuotekų tvarkymą. Bendrovė privalo užtikrinti kokybišką savo vykdomų veiklų vykdymą, naudoti pažangias technologijas bei priemones konkretaus pobūdžio darbams atlikti. | Plėsti paslaugų apimtis:  geriamojo vandens tiekimo / nuotekų tvarkymo. | 1. Suteikta galimybė naujų abonentų ir vartotojų prisijungimui:   geriamojo vandens tiekimo / nuotekų tvarkymo.   1. Vartotojų skaičius (sutarčių skaičius) prisijungusių prie jau įrengtos infrastruktūros. | Vnt. | 1.10/10  2. 2 | 1.10/10  2. 2 | 1.8/8  2. 2 | 1.6/6  2. 2 |
| **Efektyvumo** | Turi būti ieškoma veiklos efektyvumo didinimo bei ieškomi pažangesni techniniai sprendimai, kurie užtikrintų efektyvų lėšų panaudojimą. | Vandentiekio ir nuotekų valymo įrenginių atnaujinimas. | Atnaujintų įrenginių skaičius. | Vnt. | 2 / 2 | 2 / 2 | 2 / 2 | 2 / 2 |
| **Skaidrumo** | Bendrovė turi vadovautis LR Vyriausybės patvirtinto Valstybės valdomų įmonių skaidrumo užtikrinimo gairių aprašo nuostatomis. Bendrovės interneto svetainėje turi būti atskleidžiama Skaidrumo gairėse nustatyta visa privaloma skelbti informacija. Bendrovėje viešieji pirkimai turi būti vykdomi laikantis LR teisės aktų reikalavimų bei turi būti užtikrinama, kad priimant bet kokius sprendimus būtų užkertamas kelias viešųjų ir privačių interesų konfliktams. | Bendrovės vadovas turi užtikrinti skaidrią Bendrovės veiklą bei ekonomiškai pagrįstus ir racionalius sprendimus. | Bendrovės interneto svetainėje https://www.akmenesvandenys.lt/ būtų skelbiama privaloma teisės aktais nustatyta viešai prieinama informacija apie Bendrovę, kuri atnaujinama. | Kartai | 2 | 2 | 2 | 2 |
| **Socialinės atsakomybės** | Bendrovė palaiko bendruomenės edukacinės (švietėjiškos) veiklos vykdymą apie tvarų vandens vartojimą, vandens išteklių tausojimą, ieškant sprendimų ir pasiūlant alternatyvas, informuojant apie būtinybę keisti požiūrį, skatinant keisti įpročius bei elgseną siekiant tausoti gamtą. Tarptautinių sankcijų įgyvendinimas savo veikloje. | Plėtoti švietimo ir visuomenės informavimą apie tvarų vandens vartojimą, vandens išteklių tausojimą. | Skelbti informaciją Bendrovės internetinėje svetainėje adresu https://www.akmenesvandenys.lt/ | Kartai | 2 | 2 | 2 | 2 |
| **Klientų aptarnavimo kokybės** | Bendrovės veikla pagrįsta klientų poreikių tenkinimu, užtikrinant kokybišką, saugų bei nenutrūkstamą paslaugų tiekimą. | Gerinti klientų aptarnavimo kokybę atliekant apklausas ar pan. Ne vėliau kaip per 5 darbo dienas nuo pagrįsto skundo dėl paslaugos netinkamo teikimo ar neteikimo gavimo, imtis priemonių skunde nurodytoms priežastims pašalinti. | Klientų apklausa ar pan. / Pagrįstų nusiskundimų skaičius, per metus. | Vnt. | 1/ 10 | 1/8 | 1/6 | 1/4 |
| **Darbuotojų įsitraukimo** | Bendrovės vadovas turi išlaikyti efektyvią ir motyvuotą specialistų / darbuotojų komandą, užtikrinti Bendrovės darbuotojams sąžiningą, motyvuojančią, su darbo rezultatais susietą, rinkos sąlygomis atitinkančią atlygio sistemą bei saugias ir sveikas darbo sąlygas ir aplinką. Šis lūkestis yra siejamas su darbuotojų pasitenkinimu, lojalumu ir aktyviu prisidėjimu prie Bendrovės tikslų įgyvendinimo. Darbuotojų įsitraukimas į darbą turi teigiamos įtakos darbuotojų darbo atlikimo kokybei. Bendrovė turi diegti aiškiomis vertybėmis pagrįstą vidinę kultūrą, vadovautis visuotinais priimtais etikos principais, kurdama solidų ir stiprų įvaizdį, siekti patrauklaus darbdavio regione reputacijos. | Suformuoti, išlaikyti efektyvią ir motyvuotą specialistų / darbuotojų, reikalingų paslaugų suteikimui. | Seminarų ir mokymų skaičius specialistams / darbuotojams pagal poreikį, pasikeitus teisės aktams ar prireikus praplėsti žinias pagal kompetencijas. | Vnt. | 2 | 2 | 2 | 2 |
| **Gerosios valdysenos** | Akcininkas tikisi, kad Bendrovės vadovybė aiškiai supranta Bendrovės veiklos svarbą ir reikšmingumą viešajam interesui, turi veikti tinkamai, objektyviai, efektyviai ir ekonomiškai, vadovaujantis sąžiningumo, protingumo ir gerosios valdysenos principais, vykdyti savo pareigas pagal aukščiausius profesionalumo, moralės ir skaidrumo standartus, veikti Bendrovės ir Bendrovės akcininko (-ų) naudai, siekti Bendrovės įstatuose, Akcininko lūkesčių rašte bei kituose Bendrovės vidaus dokumentuose įtvirtintų Bendrovės veiklos tikslų, visais įmanomais būdais vengti viešųjų ir privačiųjų interesų konflikto. | Bendradarbiauti su kitomis įmonėmis, socialiniais partneriais, valstybinėmis institucijomis, bendruomenėmis, gyventojais ir vadovautis gerąja tvaraus ir subalansuoto vystymosi praktika. | Susitikimų skaičius su kitomis įmonėmis, socialiniais partneriais ir pan. | Vnt. | 5 | 5 | 5 | 5 |

**IV SKYRIUS**

**KITI LŪKESČIAI**

Konkrečių priemonių, susijusių su įmonių veiklai keliamais tikslais bei uždaviniais, vykdymas (žr. 3 lentelė).

*3 lentelė*

**Kiti lūkesčiai Bendrovei**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.**  **Nr.** | **Lūkestis** | **Priemonė** | **Matavimo rodikliai** | **Laikotarpis** | | | |
| **2024 metai** | **2025 metai** | **2026 metai** | **2027**  **metai** |
| 1. | Užtikrinti efektyvų ir tinkamą Europos Sąjungos, valstybės fondų lėšų panaudojimą bendrovės funkcijų vykdymui. | Nuolat stebėti ir vertinti paskelbtus bei planuojamus trečiųjų šalių finansuojamus projektus (programas), nustatyti galimybes juose dalyvauti bei teikti paraiškas projektų įgyvendinimui ir informaciją apie tai teikti Akcininkui. | Ne rečiau kaip  kartą metuose | 1 | 1 | 1 | 1 |
| 2. | Užtikrinti bendradarbiavimą su UAB „Gren Akmenės energija“ dėl šilumos sutarties nuostatų vykdymo. | Inventorizuoti 2015 m. kovo 18 d. UAB „Akmenės vandenys“ eksploatuojamų šilumos ūkių atnaujinimo ir eksploatavimo sutarties Nr. SS-98 prieduose išvardintą turtą. | iki 2030-12-31  Šilumos sutartis | 1 | 1 | 1 | 1 |